Марица с исторически приз за №1 в Пловдив - Волейбол - Евротурнири - Gong.bg
12 декември 2017, 07:18 747 0
Марица източник: plovdivskinovini.com
Женският волейболен тим на Марица беше избран за №1 в класацията Спортист на Пловдив за 2017 година. За първи път в историята на класацията отбор спечели тази награда.
Тя е следствие на страхотната година за състава на Иван Петков. Марица се поздрави със златен дубъл в България и влезе в групите в Шампионската лига.
Маричанки бяха коронясани от кмета на града Иван Тотев. Той заяви пред препълнената зала в Гранд хотел Пловдив, че никога не се е съмнявал в техния успех. “Очаквам в сряда пловдивчани да подкрепят Марица в двубоя от Група С в Шампионската лига срещу Динамо Казан”, призова градоначалникът.
“Чувствам се удовлетворен, че нашият труд е оценен заслужено”, каза пред SportenPlovdiv TV Иван Петков. “Това признание ни и задължава, защото тепърва ни предстои да защитаваме нашите позиции. Дано да продължаваме по същия начин.”